CELEX: 62017CN0034
Language: hr
Date: 2017-01-24 00:00:00
Title: Predmet C-34/17: Zahtjev za prethodnu odluku koji je 24. siječnja 2017. uputio High Court (Irska) – Eamonn Donnellan protiv The Revenue Commissioners

3.4.2017   
            
            
               HR
            
            
               Službeni list Europske unije
            
            
               C 104/35
            
         Zahtjev za prethodnu odluku koji je 24. siječnja 2017. uputio High Court (Irska) – Eamonn Donnellan protiv The Revenue Commissioners
   (Predmet C-34/17)
   (2017/C 104/51)
   Jezik postupka: engleski
   
      Sud koji je uputio zahtjev
   
   High Court (Ireland)
   
      Stranke glavnog postupka
   
   
      Tužitelj: Eamonn Donnellan
   
      Tuženik: The Revenue Commissioners
   
      Prethodna pitanja
   
   Protivi li se članku 14. stavcima 1. i 2. Direktive 2010/24/EU (1) to da High Court of Ireland prilikom utvrđivanja izvršivosti u Irskoj „jedinstvenog instrumenta kojim se dozvoljava provedba” koji je 14. studenoga 2012. izdao carinski ured u Patrasu za upravne novčane kazne i globe u iznosu od 1 097 505,00 eura izrečene 15. srpnja 2009. zbog navodnog krijumčarenja 26. srpnja 2002. [koji je porastao na 1 507 971,88 eura zbog kamata i kazni]:
   
               (i)
            
            
               primijeni pravo na djelotvorno pravno sredstvo i na pošteno suđenje u razumnom roku na građanina Irske i Europske unije u vezi sa zahtjevom za provedbu [(vidjeti članak 47. Povelje i članke 6. i 13. EKLJP-a koji odgovaraju pravima građana prema člancima 34., 38. i 40.3 irskog Ustava), u okolnostima u kojima je predmetni postupak tužitelju D.-u bio pojašnjen samo pomoću „neslužbenog prijevoda” na engleski jezik (koji je službeni jezik Irske u kojoj je tužitelj D. oduvijek boravio) u dopisu od 29. prosinca 2015. koji je ministarstvo financija Helenske Republike u Pireju uputilo irskoj poreznoj upravi i zastupnicima tužitelja D.-a u Irskoj];
            
         
               (ii)
            
            
               uzme u obzir ciljeve Direktive 2010/24/EU o uzajamnoj pomoći (uvodna izjava 20. Direktive 2010/24) i poštovanju obveze pružanja šire pomoći na temelju EKLJP-a (uvodna izjava 17. Direktive 2010/24), kao što je to pravo građana na djelotvoran pravni lijek prema članku 47. Povelje i članku 13. EKLJP-a;
            
         
               (iii)
            
            
               voditi računa o punoj učinkovitosti prava Zajednice za njezine građane [a osobito točke 63. [presude od 14. siječnja 2010., Kyrian/Celní úřad Tábor, C-233/08, EU:C:2010:11]?
            
         
      (1)  Direktiva Vijeća 2010/24/EU od 16. ožujka 2010. o uzajamnoj pomoći kod naplate potraživanja vezanih za poreze, carine i druge mjere (SL 2010., L 84, str. 1.) (SL, posebno izdanje na hrvatskom jeziku, poglavlje 2., svezak 17., str. 295.)